**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-263-8(L1-L4)/24

Datum: 25.10.2024. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 ,59/22,50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije iznesene u zapisniku , broj: 05-04-263-3/24 od 16.10.2024. godine, u postupku javne nabavke radova na rehabilitaciji i sanaciji lokalnih i nekategorisanih cesta na području grada Srebrenik i grada Gračanica, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke iznesena u zapisniku , broj: 05-04-263-7/23 od 25.10.2024. godine i ugovori za javnu nabavku radova na rehabilitaciji i sanaciji lokalnih i nekategorisanih cesta na području Grada Srebrenik i Grada Gračanica dodjeljuju se sljedećim ponuđačima, po LOT-ovima:

Ugovor za LOT1- Nabavka radova na sanaciji i rehabilitaciji lokalne cestovne mreže dionica Ljenobud- Kuge, MZ Ljenobud, dužina 770 m (grad Srebrenik), dodijeli ponuđaču d.o.o. JATA-GROUP Srebrenik za ponuđenu cijenu 170.176,82 KM ( bez PDV-a)

Ugovor za LOT 2 –Nabavka radova na rehabilitaciji i sanaciji lokalne ceste Bjelave- Kuge- Like, dionica I i II, u dužini 360 m (grad Srebrenik), dodijeli ponuđaču ponuđaču d.o.o. JATA-GROUP Srebrenik za ponuđenu cijenu 85.427,20 KM (bez PDV-a)

Ugovor za LOT 3- Nabavka radova na rehabilitaciji lokalne cestovne mreže, dionica ulica Lendićka cesta (od M4 prema Lendićima) u dužini 1020 m (grad Gračanica) dodijeli ponuđaču d.o.o. Roading Gračanica za ponuđenu cijenu 123.236,40 KM ( bez PDV-a)

Ugovor za LOT 4 - Nabavka radova na rehabilitaciji lokalne cestovne mreže na području MZ Prijeko Brdo, dionica Prijeko Brdo- Trnovci u dužini 706 m (grad Gračanica) dodijeli ponuđaču d.o.o. Roading Gračanica za ponuđenu cijenu 190.391,87 KM ( bez PDV-a)

Sa izabranim ponuđačima će se sklopiti ugovor.

Član 2.

Prijedlog ugovora dostavit će se na potpis izabranim ponuđačima u skladu sa članom 98.stav 2. tačka a) Zakona o javnim nabavkama BiH.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-263/24 od 03.10.2024 Javna nabavka je provedena putem otvorenog postupka.

Procijenjena vrijednost javne nabavke bez PDV-a iznosila je **570.775,80** KM.

Procijenjena vrijednost za LOT 1 bez PDV-a iznosila je: 170.183,90 KM

Procijenjena vrijednost za LOT 2 bez PDV-a iznosila je: 85.470,04 KM.

Procijenjena vrijednost za LOT 3 bez PDV-a iznosila je: 124.009,51 KM

Procijenjena vrijednost za LOT 4 bez PDV-a iznosila je: 191.112,35 KM

Obavještenja o nabavci broj 997-1-3-62-3-88/24 objavljeno 04.10.2024. godine, Službeni glasnik BiH broj: 69/24.

Komisija za javnu nabavku imenovana je Rješenjem broj: 05-04-263-3/24 od 16.102024. godine. Komisija za javnu nabavku dostavila je dana 25.10.2024 godine Zapisnik o radu Komisije 05-04-263-7/24 sa rezultatima kvalifikacije i preporukom ugovornom organu da se za sve LOT-ove dodijeli ugovor najpovoljnijem ponuđaču bez održavanja e-aukcije, jer je za svaki LOT zaprimljena po jedna ponuda.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je zaprimljena i kvalifikovana po jedna ponuda za svaki LOT, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 80/23) Komisija je predložila ugovornom organu da okonča postupak dodijele ugovora bez održavanja e – aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

**LOT 1 – Nabavka radova na sanaciji i rehabilitaciji lokalne cestovne mreže dionica Ljenobud- Kuge, MZ Ljenobud, dužina 770 m (grad Srebrenik**)

* da je ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda

**LOT 2 - Nabavka radova na rehabilitaciji i sanaciji lokalne ceste Bjelave- Kuge- Like, dionica I i II, u dužini 360 m (grad Srebrenik)**

* ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda.

**LOT 3 - Nabavka radova na rehabilitaciji lokalne cestovne mreže, dionica ulica Lendićka cesta (od M4 prema Lendićima) u dužini 1020 m (grad Gračanica)**

* da je ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda

**LOT 4 - Nabavka radova na rehabilitaciji lokalne cestovne mreže na području MZ Prijeko Brdo, dionica Prijeko Brdo- Trnovci u dužini 706 m (grad Gračanica)**

* da je ukupan broj pristiglih ponuda - 1,;
* da je blagovremeno zaprimljena 1 ponude;
* da nije bilo neblagovremeno zaprimljenih ponuda

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rehabilitaciji i sanaciji lokalnih i nekategorisanih cesta na područjugrada Srebrenik i grada Gračanica , je prilikom pregleda i ocjene kvalifikovanosti ponuđača konstatovala da ponude svih prijavljenih ponuđača ispunjavaju kvalifikacione uslove propisane tenderskom dokumentacijom za svaki LOT.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

**LOT 1 – Nabavka radova na sanaciji i rehabilitaciji lokalne cestovne mreže dionica Ljenobud- Kuge, MZ Ljenobud, dužina 770 m (grad Srebrenik**)

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** |  d.o.o JATA GROUP Srebrenik | **170.176,82** | **100**  |

**LOT 2 - Nabavka radova na rehabilitaciji i sanaciji lokalne ceste Bjelave- Kuge- Like, dionica I i II, u dužini 360 m (grad Srebrenik)**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** |  d.o.o JATA GROUP Srebrenik | **85.427,20** | **100**  |

**LOT 3 - Nabavka radova na rehabilitaciji lokalne cestovne mreže, dionica ulica Lendićka cesta (od M4 prema Lendićima) u dužini 1020 m (grad Gračanica)**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** |  d.o.o. Roading Gračanica | **123.236,40** | **100**  |

**LOT 4 - Nabavka radova na rehabilitaciji lokalne cestovne mreže na području MZ Prijeko Brdo, dionica Prijeko Brdo- Trnovci u dužini 706 m (grad Gračanica)**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** |  d.o.o. Roading Gračanica | **190.391,87** | **100**  |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU :Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl.pravnik.

Dostaviti:

- Ponuđačima koji su učestvovali u javnoj nabavci

- evidencija

- arhiva